Adatkezelési tájékoztató

Az új koronavírus (COVID-19) járvány miatt kialakult helyzetre tekintettel bevezetett digitális oktatás során a tanulók személyes adatainak kezelése vonatkozásában **Popovics Ferencné Intézményvezető** (Fülöp, 4266 Kossuth utca 30. Néri Szent Fülöp Katolikus Általános Iskola ) az alábbi tájékoztatást adja:

1. Az adatkezelő és adatvédelmi tisztviselő

A tanuló személyes adatait **Tóth József** adatkezelő kezeli.

Az iskola igazgatója Popovics Ferencné adatvédelmi tisztviselőt nevezett ki. A Néri Szent Fülöp Katolikus Általános Iskola adatvédelmi tisztviselője Tóth József, aki a következő e-mail címen érhető el: tjoci27@gmail.com

1. Az adatkezelés célja és jogalapja

Az iskolai adatkezelő a tanuló személyes adatait:

* a rendszerhez való hozzáférés biztosítása,
* a digitális oktatás megtartása, a tanulók teljesítményének értékelése érdekében kezeli.

Az **adatkezelés célja** az oktatási intézmény köznevelési feladatának ellátása.

Az **adatkezelés jogalapja** az általános adatvédelmi rendelet (GDPR) 6. cikk (1) bekezdés e) pontja alapján közfeladat ellátása, valamint a nemzeti köznevelésről szóló 2011. évi CXC. törvényben foglalt jogi kötelezettség teljesítése a GDPR 6. cikk (1) bekezdés c) pontja alapján.

1. Személyes adatok címzettjei

A digitális munkarend során kezelt személyes adataihoz az informatikai rendszert biztosító adatvédelmi tisztviselő férhet hozzá.

Az adatvédelmi tisztviselő a személyes adatait további harmadik személy részére nem továbbítja.

1. Az adatkezelés időtartama

Az iskola a személyes adatait az alábbiak szerint kezeli:

* az iskolai online rendszerhez a hozzáférési adatait a tanulói jogviszony fennállása végéig kezeli.
* Az online rendszeren keresztül megküldött írásbeli dolgozatban, témazáróban a személyes adatait egy évig kezeli,
* szóbeli felelés vagy gyakorlati feladat esetén a személyes adatait a teljesítményértékelésének napjáig.
1. Az adatkezelési tájékoztató módosítása
	1. Az intézményvezető a jelen adatkezelési tájékoztatót bármikor módosíthatja. A módosított adtakezelési tájékoztatót akkor kell alkalmazni, amikor azt az iskola a honlapján nyilvánosságra hozza.
2. A személyes adatai kezelésével kapcsolatos jogai

A személyes adatai kezelésével kapcsolatban az intézmény adatvédelmi tisztviselőjével a tjoci27@gmail.com e-mail címen veheti fel a kapcsolatot.

A személyes adatai kezelésével kapcsolatban az alábbi jogokkal rendelkezik:

* 1. Hozzáféréshez való jog

Önnek joga van arra, hogy visszajelzést kapjon az adatvédelmi tisztviselőtől arra vonatkozóan, hogy kezeli-e az Ön személyes adatait.

* 1. Helyesbítéshez való jog

Ön jogosult az intézménytől kérni, hogy indokolatlan késedelem nélkül helyesbítse az Ön pontatlan személyes adatait vagy egészítse ki az Ön hiányos személyes adatait.

* 1. Törléshez való jog

Az adatvédelmi tisztviselő az Ön kérésére indokolatlan késedelem nélkül törli a személyes adatait.

Az intézmény a személyes adatokat nem törli, ha az adatkezelés a véleménynyilvánítás szabadságához és a tájékozódáshoz való jog gyakorlása céljából szükséges, Ön az adatkezeléshez adott hozzájárulását visszavonja és az adatkezelésnek nincs más jogalapja, a személyes adatok kezelését előíró, alkalmazandó jogi kötelezettség teljesítése céljából, illetőleg jogi igények előterjesztéséhez, érvényesítéséhez, illetve védelméhez szükséges.

Egyéb esetekben az adatvédelmi tisztviselő indokolatlan késedelem nélkül törli az Ön személyes adatait, ha az intézménynek nincs szüksége a személyes adatokra abból a célból, amely célból gyűjtötte vagy kezelte, a személyes adatait jogellenesen kezelték vagy a jogi kötelezettsége teljesítéséhez köteles a személyes adatokat törölni.

* 1. Adatkezelés korlátozásához való jog

Ön kérheti az intézményt, hogy korlátozza az adatkezelést, ha Ön vitatja a személyes adatok pontosságát, az adatkezelés jogellenes, Ön a személyes adatok törlését ellenzi, vagy az intézménynek a személyes adatokra adatkezelés céljából nincs szüksége, azonban Ön jogi igények előterjesztéséhez, érvényesítéséhez vagy védelméhez a személyes adatok korlátozását igényli.

1. Jogsértés esetén tehető lépések
	1. Ha úgy gondolja, hogy az intézmény megsértette a jogait a személyes adatok kezelése során, akkor lépjen velünk kapcsolatba a következő e-mail címen: nerifulopialt@gmail.com
	2. A személyes adataira vonatkozó jogainak megsértése esetén panaszt nyújthat be a hatósághoz az alábbi elérhetőségen:

Nemzeti Adatvédelmi és Információszabadság Hatóság
Levelezési cím: 1363 Budapest, Pf.: 9.
Cím: 1055 Budapest, Falk Miksa 9-11
Telefon: +36 (1) 391-1400
Fax: +36 (1) 391-1410
E-mail cím: ugyfelszolgalat@naih.hu.

Hatályos 2021.03.01. napjától